Samkvæmt greiningu stærstu eignastýringar heimsins , Black Rock , þá gætu árásir Írans beinst að olíu - og orkuinnviðum , þar sem bandarískir hagsmunir eru undir . Greinendur annarra stórra fyrirtækja , meða annars JP Morgan , telja að frekari spenna geti ýtt undir hærra verð á gulli , en það hefur hækkað umtalsvert að undanförnu . Mikil spenna er nú á milli Bandaríkjanna og Írans , eftir að Bandaríkjaher myrti Qasem Soleimani , æðsta hershöfðingja Írans , með drónaárás sem Donald Trump Bandaríkjaforseti fyrirskipaði . Þjóðaröryggisráð Írans hefur lofað hefnd , og má segja að alþjóðapólitísk samskipti ríkjanna séu nú í frosti . Sameinuðu þjóðirnar munu funda frekar um málið síðar í vikunni , en Trump hefur hótað því að koma í veg fyrir að fulltrúi Íran geti komið til fundarins með því að neita honum um vegabréfsáritun . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .